
Прынцыпы і стандарты прафесійнай этыкі работнікаў ЗАТ «ГК Банк»

Асноўныя карпаратыўныя каштоўнасці, правілы і прынцыпы прафесійнай этыкі, стандарты дзелавых паводзінаў работнікаў ЗАТ «ГК Банк» (далей – Банк) вызначаны Кодэксам прафесійнай этыкі Банка (далей – Кодэкс).
Карпаратыўныя каштоўнасці, правілы і прынцыпы прафесійнай этыкі Кодэкса павінны выконвацца органамі кіравання і калегіяльнымі органамі Банка, работнікамі Банка незалежна ад узроўню займаемай імі пасады.
У сваёй дзейнасці Банк прытрымліваецца наступных асноўных карпаратыўных каштоўнасцей:
эфектыўнасць – Банк імкнецца да дасягнення запланаваных вынікаў шляхам найбольш аптымальнага размеркавання рэсурсаў;
кліентаарыентаванасць – Банк накіраваны на прадастаўленне паслуг высокай якасці;
законнасць – Банк у сваёй дзейнасці няўхільна выконвае патрабаванні заканадаўства;
павага – Банк лічыць важным прызнанне асабістай годнасці кожнага работніка. Банк стварае ўмовы для адкрытых і канструктыўных зносін, здаровага дзелавога клімату, захавання норм бяспекі жыццядзейнасці. Узаемная павага, захаванне дасягнутых дамоўленасцей служаць асновай узаемадзеяння работнікаў як паміж сабой, так і з кліентамі Банка.
Агульныя правілы і прынцыпы прафесійнай этыкі Банка ўключаюць у сябе:
захаванне тайны (канфідэнцыяльнасць) – выкананне патрабаванняў заканадаўства, лакальных прававых актаў Банка, у тым ліку заканадаўства аб банкаўскай, камерцыйнай і (або) іншай тайне, якая ахоўваецца законам, патрабаванняў Нацыянальнага банка Рэспублікі Беларусь да раскрыцця інфармацыі, заканадаўства аб персанальных дадзеных. Любая інфармацыя, акрамя агульнадаступнай, якая стала вядома работніку па родзе працы, з'яўляецца канфідэнцыйнай і не падлягае разгалашэнню, у тым ліку і іншым работнікам;
супрацоўніцтва пры выкананні службовых абавязкаў – усе работнікі Банка павінны мець дакладна вызначаныя функцыі і сферы адказнасці, якія прадугледжаны ў службовых інструкцыях;
добрасумленнасць – работнікі Банка, выконваючы свае службовыя абавязкі, дзейнічаюць добрасумленна, гэта значыць з той ступенню сумленнасці, стараннасці і адказнасці, якая патрабуецца ад іх з улікам спецыфікі банкаўскай дзейнасці і практыкі дзелавога абароту;
адказнасць – Банк не дапускае незаконную дзейнасць, у тым ліку прадастаўленне недакладнай фінансавай справаздачнасці, эканамічныя злачынствы, уключаючы махлярства, легалізацыю даходаў, атрыманых злачынным шляхам, фінансаванне тэрарыстычнай дзейнасці і фінансаванне распаўсюджвання зброі масавага паражэння, карупцыю і іншую супрацьпраўную дзейнасць;
лаяльнасць – станоўчае стаўленне работнікаў Банка да сваёй прафесіі і Банка, добраахвотнае выкананне ўстаноўленых правілаў паводзін у Банку.
У дачыненні да акцыянераў Банк прымае на сябе наступныя абавязкі:
няўхільна выконваць і абараняць правы і інтарэсы акцыянераў Банка;
забяспечваць дынамічны рост і развіццё Банка, дасягненне эфектыўных паказчыкаў дзейнасці;
строга прытрымлівацца прынцыпаў і стандартаў карпаратыўнага кіравання, забяспечваць наяўнасць прафесійнага і якаснага мэнэджменту;
прадастаўляць адкрыты і своечасовы доступ да інфармацыі аб функцыянаванні Банка, павышаць нагляднасць і даступнасць інфармацыі, у тым ліку ўдасканальваючы якасць уліку і справаздачнасці Банка;
падтрымліваць высокую рэпутацыю і імідж Банка.
Кліентамі Банка з'яўляюцца фізічныя, юрыдычныя асобы і індывідуальныя прадпрымальнікі як рэзідэнты, так і нерэзідэнты Рэспублікі Беларусь.
Банк абараняе інтарэсы кожнага кліента, выключае дыскрымінацыю па палітычных, рэлігійных і нацыянальных матывах.
Банк у адносінах са сваімі кліентамі лічыць сябе абавязаным:
дзейнічаць прафесійна, сумленна і адкрыта;
ажыццяўляць банкаўскія аперацыі і здзелкі на высокім якасным узроўні, удасканальваць сістэму абслугоўвання кліентаў, распрацоўваць і рэалізоўваць новыя прагрэсіўныя віды банкаўскіх паслуг;
выконваць патрабаванні антыкарупцыйнага заканадаўства;
забяспечваць бяспеку і абарону інфармацыі;
захоўваць банкаўскую тайну кліентаў, прадстаўляць звесткі, якія складаюць банкаўскую, камерцыйную і іншую ахоўваную заканадаўствам тайну, толькі ў выпадках і парадку, прадугледжаных заканадаўствам.
Банк не дапускае якога-небудзь умяшання ў фінансава-гаспадарчую дзейнасць кліента, за выключэннем выпадкаў, вызначаных адпаведнымі дамовамі.
У сваёй дзейнасці Банк клапоціцца аб мінімізацыі рызык, звязаных з правядзеннем кліентамі аперацый, і лічыць неабходным інфармаваць кліентаў аб вядомых Банку істотных зменах сітуацыі на фінансавых рынках, зменах у заканадаўстве і іншых фактарах, здольных паўплываць на правядзенне кліентамі сваіх аперацый.
Работнікі Банка індывідуальна падыходзяць да запытаў кожнага кліента, імкнуцца стварыць для кліента максімум выгод у абслугоўванні.
Работнікі Банка не ствараюць канфліктных сітуацый ва ўзаемадзеянні з кліентам, усведамляюць, што існуюць словы і выразы, якія могуць выклікаць у кліента негатыўныя асацыяцыі і, як следства, яго наступную рэакцыю або дзеянні, непрадказальныя для работніка Банка.
Адносіны з дзелавымі партнёрамі Банка будуюцца на аснове захавання дасягнутых у рамках заканадаўства дамоўленасцей, узаемнай павагі, прызнання роўнасці бакоў у камерцыйных адносінах.
Банк аддае перавагу перамовам і пошуку кампрамісаў у выпадку ўзнікнення рознагалоссяў і спрэчак, імкнецца да стабільнасці існуючых адносін, не ініцыюючы без наяўных на тое прававых падстаў спрэчкі з дзелавымі партнёрамі.
Банк устрымліваецца ад устанаўлення і падтрымання дзелавых адносін з арганізацыямі і фізічнымі асобамі, якія маюць сумнеўную дзелавую рэпутацыю, ушчамляюць інтарэсы і правы Банка, парушаюць стандарты прафесійнай дзейнасці або прызнаныя звычаі дзелавога абароту.
Пры ўзаемадзеянні з дзелавымі партнёрамі Банк выконвае патрабаванні антыкарупцыйнага заканадаўства.
Банк будуе адносіны са сваімі работнікамі на прынцыпах доўгатэрміновага супрацоўніцтва, узаемнай павагі і няўхільнага выканання ўзаемных абавязацельстваў.
Банк імкнецца ствараць умовы, якія дазваляюць работніку Банка развіваць і прымяняць свае творчыя здольнасці, павышаць узровень прафесійнай падрыхтоўкі.
Банк імкнецца падтрымліваць узровень аплаты працы, які адпавядае ўзроўню аплаты працы ў дадзенай сферы і адэкватны канчатковаму выніку працы.
Банк прымяняе ў сваёй дзейнасці эфектыўную сістэму матэрыяльнага і нематэрыяльнага ўзнагароджання работнікаў, якая дазваляе аб'ектыўна ацаніць уклад кожнага работніка ў развіццё Банка.
Банк надае пастаянную ўвагу пытанням аховы здароўя работнікаў, бяспекі іх працоўных месцаў, падтрыманню здаровага маральна- псіхалагічнага клімату ў калектыве.
Банк зацікаўлены ў прадастаўленні ўсім сваім работнікам магчымасці для кар'ернага росту, шануе і чакае ад сваіх работнікаў праявы такіх ключавых якасцяў, як кампетэнтнасць, ініцыятыўнасць, карпаратыўная прыхільнасць, індывідуальнасць.
Кожны работнік імкнецца максімальна поўна і адказна выконваць свае абавязкі, уносячы свой уклад у дасягненне адзіных мэт Банка. Пры выкананні службовых абавязкаў работнік Банка імкнецца да пошуку аптымальных рашэнняў, якія спалучаюць нізкія выдаткі і высокую эфектыўнасць.
Знешні выгляд, агульная культура паводзін.
Работнік Банка:
дасягае выразнага падзелу правоў і адказнасці пры выкананні агульнай працы;
паважліва ставіцца да калег, пазбягае праявы нястрыманасці, агрэсіі, брыдкаслоўя, не дапушчае высвятленні асабістых адносін, у тым ліку ў прысутнасці кліентаў;
садзейнічае кіраўніку ў стварэнні ў калектыве добразычлівай маральна-псіхалагічнай атмасферы, замацаванні справядлівых адносін;
вядзе здаровы лад жыцця.
Кіраўнікам рэкамендуецца выконваць наступныя нормы і правілы дзелавога этыкету:
служыць узорам тактычнасці і карэктнасці для работнікаў;
знаходзіць нагоду, каб адзначыць дасягненні работнікаў сваёй пахвалой;
устрымлівацца ад абмеркавання прафесійных і асабістых якасцей калег па прафесіі.
Карпаратыўны дрэс-код з'яўляецца асноватворным звяном карпаратыўнай культуры і іміджу Банка. Работнікам Банка рэкамендуецца прытрымлівацца класічнага стылю, які характарызуецца рэспектабельнасцю, выразнымі, пэўнымі лініямі і формамі ў адзенні, высокай якасцю рэчаў.
Работнікі Банка абавязваюцца выконваць антыкарупцыйныя патрабаванні, якія ўстаноўлены заканадаўствам і лакальнымі прававымі актамі Банка.
Работнікі Банка актыўна ўдзельнічаюць у прадухіленні любых супрацьпраўных дзеянняў з боку іншых работнікаў Банка, кліентаў, дзелавых партнёраў, іншых трэціх асоб у адносінах да дзяржавы і грамадства ў цэлым, а таксама ў дачыненні да акцыянераў, кліентаў, дзелавых партнёраў і Банка.
Банк праводзіць ідэалагічную работу, накіраваную на падтрымку ўнутранай і знешняй палітыкі Рэспублікі Беларусь, умацаванне спрыяльнага маральна-псіхалагічнага клімату, фарміраванне ў работнікаў Банка светапогляду, заснаванага на пачуцці патрыятызму, грамадзянскай сталасці, усведамленні прыналежнасці да беларускага народа, прафесійнай і асабістай адказнасці.
Кожны работнік Банка нясе адказнасць за няўхільнае выкананне палажэнняў Кодэкса. Кіраўнікі падраздзяленняў Банка нясуць адказнасць за разуменне і выкананне нормаў Кодэкса падпарадкаванымі работнікамі.
